Lfiraq yemxalaf, yezmer yiwen ad iṛuḥ, ad ibeddel tamurt, lameɛna yella usirem iwakken ad d-yuɣal, ma d lfiraq n lmut yeṛẓag axaṭer ulac deg-s asirem, acku amdan ma yemmut dayen ur d-yettuɣal ara. Aṭas icennayen i yecnan ɣef usentel agi, acku iḥuz meṛṛa medden ulac win ara yezger, yella Maɛtub Lwennas, Ayt Mangellat…atg. Asentel-agi ibanaɣ-id di tezlatin n MEKSA Ɛebdelqader; « assif », « lmut n lbaz ».